AMPHIBIA. 25 l 
nam onisci maximam partem evanuerant. D. 28. Febr. prorsus defossum 
reperio. 
D. 6. Mart. apparet in superficie, totus fuscus, absque maculis , macilentus, 
neque et oniscos appetiit. Atque, ita quum usque in 22. April. modo emer- 
gendo , modo parum se defodiendo jacuisset abstemius , in mentem iterum ve- 
nit forte terram nimis esse siccam, et ad animalis sanitatem plus humiditatis 
requiri. Itaque plurimum aquae superfudi terrae , et ecce non semihora elapsa 
erat quum rursus accedens observarem , bufonem inflatum jam esse pinguem- 
que, non tamen nitentem. Jam videre volui, an etiam plus aquae forte ap- 
petiturus esset , et plane se demersurus. Itaque corbiculo dense compacto im- 
posui et in cadum aqua plenum immisi. Ut aqua corbem permeavit visus mihi 
bufo est aliquid ejus bibere, tum vero aqua undique circumdatus sedens in 
eorbe mansit , nasum continuo exserens. Jam avocatus alio bufonis oblitus 
sum , et quum redirem post dimidiam fere aut integram horam , exciderat 
corbe, et in media aqua haerens, suspenso ad perpendiculum corpore, reper- 
tus est, rigens et mortuo simillimus. Pro mortuo extraxi, et paulisper in sole 
posui et postea sub solita campana , ubi sensim ad vitam rediit. Paulo post se 
defodit, et aliquoties adscendit, sed cibum capere non observavi. Emaciatus 
est, tandemque d. 12. Maji mortuus jacuit. 
BUFO IGNEUS Roeselii. 
Eum A. 1791. d. 6. Aug. ad littora Bruscae quae tum perexigua erat, ut 
passim sicco pede transcendi posset , satis copiosum reperi. In extrema tamen 
ora tantum substagnante in aqua se continuit. In mentem venit eum in medias 
aquas conjicere. Quod ubi factum , cito litus repetiit , pedibus tantum poste- 
rioribus natans. Atque ita vicies fere exceptus et medium in alveum excussus, 
semper in prius hoc litus enatavit. Erat autem illud humilius et vadosum. Et 
jam languere coeperat, ac tardius natare, rejectus etiam cum aquis colluctari, 
ut jam submersum iri expectarem , (nam illud maxime volebam , miratus cur 
amphibium animal, alias sub aquis degens, non urinando salutem quaereret) 
quum ecce subito in alterum tandem litus et oppositum , praeruptum utique 
et quo vix appellere posset, (hujus rei sine dubio animal conscium erat) na- 
tando eniti ac feliciter evadere vidi, et si e longinquo recte vidi, pedibus quo- 
que anterioribus ad natandum jam uti coepit. 
Postea A. 1794. d. 20. Maji in parvulo lacu media in via ex aqua scatu- 
